Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos reglamento, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, pasiūlymo priėmimo /* KOM/2008/0896 galutinis - COD 2006/0006 */





[pic] | EUROPOS BENDRIJŲ KOMISIJA | Briuselis, 7.1.2009 COM (2008) 896 galutinis 2006/0006 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, pasiūlymo priėmimo KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, pasiūlymo priėmimo PAGRINDINIAI FAKTAI Europos Parlamentui ir Tarybai pasiūlymas (dokumentas COM(2006)16 galutinis – 2006/0006(COD) perduotas: | 2006 m. sausio 31 d. | Europos ekonomikos ir socialinių reikalų komiteto nuomonė pateikta: | 2006 m. spalio 26 d. | Europos Parlamento nuomonės pateikimo data (pirmasis svarstymas): | 2008 m. liepos 9 d. | Iš dalies pakeisto pasiūlymo perdavimo data: | 2008 m. spalio 15 d. | Bendroji pozicija priimta | 2008 m. gruodžio 17 d. | KOMISIJOS PASIŪLYMO TIKSLAS Pasiūlymu dėl įgyvendinimo reglamento siekiama užbaigti šiuo metu šioje srityje taikomų taisyklių atnaujinimo procesą ir pakeisti dabartinį įgyvendinimo reglamentą[1]. Visų pirma juo siekiama nustatyti, kokias procedūras, taikydama pagrindinio Reglamento (EB) Nr. 883/2004[2] nuostatose išdėstytas įgyvendinimo taisykles, turėtų atlikti kiekviena susijusi šalis (apdraustieji, jų darbdaviai, socialinės apsaugos įstaigos ir valstybių narių kompetentingos valdžios institucijos). Pasiūlymas grindžiamas EB sutarties 42 ir 308 straipsniais ir turi būti priimtas vieningai. Pasiūlymu užbaigiamas pagrindiniu reglamentu pradėtas atnaujinimo procesas ir juo siekiama patobulinti esamas procedūras, jas supaprastinant ir patikslinant. Pasiūlymu taip pat patikslinami įvairių šalių teisės ir prievolės. Visose reglamento dalyse nustatytomis naujos struktūros procedūromis ir procesais suteikiamas pagrindas sustiprintam institucijų bendradarbiavimui ir skatinamas skaidrumas bei abipusis pasitikėjimas. Šį sustiprintą bendradarbiavimą remia nauja valstybių narių keitimosi elektroniniais duomenimis sistema, didinanti veiksmingumą ir tikslumą. BENDROSIOS POZICIJOS ANALIZĖ 3.1 Bendra pozicija dėl bendrosios Tarybos pozicijos Į Bendrąją Tarybos poziciją įtraukta nemažai Parlamento pasiūlytų ir į Komisijos iš dalies pakeistą pasiūlymą įrašytų pakeitimų. Komisija priėmė visus Europos Parlamento pakeitimus, išskyrus pakeitimus Nr. 26 ir Nr. 55. Komisija Tarybos bendrąją poziciją įvertina teigiamai, atidžiai išnagrinėjusi nuostatas, atsižvelgdama į keturis pagrindinius Komisijos pasiūlymo principus: - užtikrinti veiksmingesnį ir glaudesnį socialinės apsaugos įstaigų bendradarbiavimą, kad visoms suinteresuotosioms šalims būtų naudingas Reglamente Nr. 883/2004 nustatytas modernizavimas; - supaprastinti įgyvendinimo reglamentą; - gerinti įstaigų ir asmenų, kuriems taikomas šis reglamentas, finansinių procedūrų skaidrumą; - nustatant taisykles remtis lankstumo ir veiksmingumo principais. Komisija palankiai vertina Tarybos pastangas kuo išsamiau atsižvelgti į Europos Parlamento pakeitimus. Dauguma jų iš esmės buvo priimti. Likę skirtumai susiję su formuluote ir terminais, kadangi būtina užtikrinti viso reglamento nuoseklumą. Dėl ilgo derybų proceso (šešios pirmininkaujančios valstybės narės) ir nuostatų sudėtingumo bei didelio jų skaičiaus, pirmininkaujant paskutinei valstybei narei buvo atlikta kruopšti teksto patikra. Komisija visiškai pritaria šiam teksto „tvarkymui“, nes juo siekiama užtikrinti viso teksto nuoseklumą ir pagerinti teisinį aiškumą. Kiti skirtumai susiję su techniniais aspektais, visų pirma su technologiniais keitimosi elektroniniais duomenimis reikalavimais. Daugumą pakeitimų pasiūlyti ekspertams atlikus darbą šioje srityje, pvz., IV priedo 1 straipsnio 2 dalies a punkte pateikta elektroninio kontaktinio punkto apibrėžtis ir 96 straipsnyje numatytas pereinamojo laikotarpio suteikimas keitimuisi elektroniniais duomenimis. Komisija pritaria šiems techniniams pakeitimams. Apskritai Komisija mano, kad didžioji dauguma Tarybos atliktų pakeitimų prisideda prie procesų ir procedūrų tobulinimo, siekiant sparčiau ir veiksmingiau teikti išmokas (žr. visų pirma 2 straipsnio 1 dalį, 3 straipsnio 2 dalį, 3–7 straipsnius ir 16, 17, 28, 35, 44 ir 90 straipsnius, susijusius su informacija). Pakeitimais taip pat išsamiai patikslinamos įvairių šalių užduotys ir įsipareigojimai (žr., pvz., 14 straipsnį dėl darbuotojų komandiravimo, 26 straipsnį dėl planinio gydymo, 56 straipsnį dėl nedarbo išmokų ir 88 straipsnį dėl medicininių tyrimų ir administracinių patikrinimų). Komisija taip pat mano, kad Tarybos bendrosios pozicijos tekste išlaikyta tinkama asmenų teisių ir prievolių pusiausvyra, lyginant su socialinės apsaugos įstaigų ir kompetentingų valdžios institucijų prerogatyvomis. 3.2 Europos Parlamento pakeitimai, visiškai, iš dalies arba iš esmės įtraukti į iš dalies pakeistą pasiūlymą ir į bendrąją poziciją Iš 162 pakeitimų Taryba priėmė 145 pakeitimus, kurie visiškai ar iš dalies įtraukti į Komisijos pakeistą pasiūlymą, t. y. pakeitimai Nr. 2, 4, 5, 7–8, 12, 14, 17–25, 27–34, 36–47, 49–54, 56–71, 73–78, 80–88, 90–107, 109–132, 134–146, 147 (pirma dalis), 148 (pirma dalis), 149 ir 152–162. Taryba taip pat pritarė – su sąlyga, kad pakeitimų tekstas bus performuluotas – principams, kuriais pagrįsti pakeitimai Nr. 3 (8a konstatuojamoji dalis (nauja)), Nr. 6 ir Nr. 9 (apibrėžtys „prieigos punktas“ ir „standartinis elektroninis pranešimas“), Nr. 10 (nuoroda į neįgaliuosius pateikta kartu su nuoroda į vyresnio amžiaus asmenis), Nr. 11 (įstaigų keitimosi duomenimis tvarka), Nr. 15 (nacionalinių administracijų keitimasis asmens duomenimis ir šių duomenų apsauga), Nr. 16 (įstaigų ir išmokų gavėjų keitimosi duomenimis tvarka), Nr. 26 (laikinas teisės aktų taikymas ir laikinas išmokų skyrimas), Nr. 28 (dviejų arba daugiau valstybių narių administraciniai susitarimai), Nr. 48 (pagrindinio reglamento 13 straipsnio taikymo tvarka), Nr. 72 (atsakymo į prašymą suteikti leidimą gydymui kitoje valstybėje narėje terminas), Nr. 97 ir Nr. 98 (papildomos nuostatos dėl išmokų apskaičiavimo). 3.3 Europos Parlamento pakeitimai, neįtraukti į iš dalies pakeistą pasiūlymą ir į Tarybos bendrąją poziciją - Pakeitimas Nr. 15 (3 straipsnio 2 dalis) – nacionalinių administracijų keitimasis asmens duomenimis ir šių duomenų apsauga – kiek jis susijęs su nuoroda į Direktyvą 95/46/EB dėl asmens duomenų tvarkymo ir Reglamento 883/2004 IV priedo turiniu. - Pakeitimas Nr. 26 (6 straipsnio 4 dalis) – nors Taryba ir Komisija šiam straipsniui neprieštarauja, abi jos manė, kad tekstas turėtų būti patikslintas, kaip išdėstyta bendrosios pozicijos 6 straipsnio 5 dalyje. - Pakeitimas Nr. 55 (19 straipsnio 2 dalis) – šiuo pakeitimu numatoma, kad pažymėjime, kuriuo nustatomi taikytini teisės aktai, bus nurodomas darbdavio nustatytas darbo užmokestis. Taryba pritarė Komisijos nuomonei, kad tai peržengia socialinės apsaugos ir reglamento tikslams reikiamos informacijos ribas. 3.4 Iš dalies pakeistojo Komisijos pasiūlymo ir Tarybos bendrosios pozicijos pagrindiniai skirtumai - Keitimasis elektroniniais duomenimis Kartu su 4 straipsnio 2 dalimi Taryba nauja nuostata (96 straipsnis) patikslino pereinamojo laikotarpio galimybę valstybių narių įstaigoms perduoti duomenis elektroniniu būdu ir nustatė joms terminus. Komisija pritaria šiam punktui, nes taip atsižvelgiama į kai kurių valstybių narių poreikius atlikti parengiamąjį darbą, užtikrinant, kad keitimosi elektroniniais duomenimis nauda nebūtų atidėta po visų valstybių narių susitartos datos. - Draudimo laikotarpių sumavimas 13 straipsnyje pateikta išsami nuostata, pagal kurią valstybėms narėms sumavimo tikslais leidžiama sumuoti įvairiais vienetais išreikštus draudimo laikotarpius. Komisijos pasiūlymu siekiama supaprastinti šią Reglamento 574/72 nuostatą. Ji pagrįsta prielaida, kad buvo naudojamos tik 5 dienų savaitės. Svarstymai Taryboje parodė, kad taip nebuvo, kadangi kai kurių valstybių narių teisės aktuose vis dar nustatyta, kad skaičiuojama (bent jau kai kurių sistemų atveju) pagal 6 ar 7 dienų savaites (pvz., savarankiškai dirbančių asmenų atžvilgiu). Todėl Komisija kol kas sutinka įtraukti šią nuostatą į tekstą. Konvertavimo lentele užtikrinama, kad konvertuojant laikotarpius nebūtų prarandami draudimo laikotarpiai. Be to, ji bus naudojama kaip bendra priemonė automatiniam skaičiavimo procesui, taip sumažinant klaidų pavojų. - Valstybių narių pretenzijų pateikimo ir mokėjimo terminai (164–167 pakeitimai). Taryba manė, kad būtina pratęsti Parlamento ir Komisijos pasiūlytus pretenzijų pateikimo ir mokėjimo terminus (12 mėnesių – pretenzijų pateikimui, 18 mėnesių – mokėjimui ir 36 mėnesiai – ginčų sprendimui). Kai kurios valstybės narės manė, kad bet koks šių terminų sutrumpinimas galėtų būti nustatytas tik atsižvelgiant į patirtį ir technologijų pažangą. Komisija iš dalies pritaria šiai nuomonei. Procedūra buvo patobulinta ir suskirstyta į du etapus. Komisija pripažino, kad trūksta šios naujos procedūros taikymo patirties. Be to, Komisija priima 87 straipsnio nuostatą dėl peržiūros, kadangi socialinių apsaugos sistemų koordinavimo administracinei komisijai talkinančios audito tarybos neseniai atliktas darbas jau davė teigiamų rezultatų. Remiantis tuo, kas išdėstyta pirmiau, Komisija gali priimti Tarybos bendrosios pozicijos tekstą. - 26 straipsnio 6 dalis – pakeitimas Nr. 79. Komisija pritarė Europos Parlamento pakeitimui, susijusiam su neįgalųjį asmenį lydinčiojo asmens kelionės ir pragyvenimo išlaidų kompensavimu. Tačiau remdamasi Europos Bendrijų Teisingumo Teismo praktika ir atsižvelgdama į reglamento taikymo sritį, kuria siekiama derinti, o ne suvienodinti socialinės apsaugos teisės aktus, Komisija pripažįsta, kad tai yra nacionaliniais teisės aktais spręstinas klausimas. Tarybos pozicija atitinka galiojančias teisės aktų nuostatas dėl kelionės išlaidų, kurios yra neatsiejamos nuo apdraustojo asmens gydymo. Todėl Komisija priima Tarybos bendrąją poziciją dėl šio punkto. Neįgalių pacientų ir juos lydinčiųjų asmenų (taip pat asmenų, lydinčiųjų vaikus, kelionės ir pragyvenimo išlaidų) klausimas gali būti sprendžiamas kita teisine priemone, kurios teisiniu pagrindu būtų siekiama suderinti nacionalinius teisės aktus. IŠVADA Komisija sąmoningai siekė užtikrinti, kad nebūtų pažeistos individualios teisės, pvz., susijusios su profesinėmis ligomis, nelaimingais atsitikimais darbe ir išmokomis šeimai. Atsižvelgdama į 27 valstybėse narėse taikomų nacionalinių socialinės apsaugos teisės aktų įvairovę ir ypatumus, Komisija pripažįsta šio uždavinio sudėtingumą. Komisija sutinka, kad būtinas tam tikras procedūrų lankstumas, pvz., dėl terminų. Komisija pabrėžia, kad susitarimas gerinti valstybių narių įstaigų bendradarbiavimą, naudojantis bendru ir saugiu elektroninio keitimosi informacija socialinės apsaugos tikslais tinklu (angl. EESSI) yra svarbiausia atnaujinto koordinavimo pagal Reglamentą Nr. 883/2004 dalis. Socialinės apsaugos įstaigų bendradarbiavimas finansiniais klausimais yra patikslintas ir išdėstytas aiškiau. Komisija mano, kad Tarybos bendrąja pozicija patobulintos kai kurios Komisijos pasiūlyme numatytos priemonės. Visų pirma, joje paaiškinami tam tikri kriterijai, kuriais remiantis tam tikros pagrindiniame reglamente išdėstytos esminės sąvokos, pvz., komandiruotiems darbuotojams taikytinų teisės aktų nustatymas, bus įgyvendintos vienodai. Tai bus naudinga visoms susijusioms šalims. Komisija taip pat pažymi, kad Tarybos bendrojoje pozicijoje iš esmės atsižvelgiama į Europos Parlamento poziciją. Komisija mano, kad Tarybos pasiektas kompromisas svarbiausiais klausimais duos postūmį dinamiškam procesui, suteiksiančiam galimybę visoms valstybėms narėms prisitaikyti prie Europos Parlamento nuomonės. Komisija pripažįsta šio proceso svarbą ir stengsis jį tęsti ir prie jo prisidėti. Galiausiai, šio Reglamento priėmimas yra būtina sąlyga siekiant, kad Reglamentas Nr. 883/2004 būtų taikomas 2010 m. Reglamentu Nr. 883/2004 tobulinamos laisvo judėjimo teise besinaudojančių piliečių socialinės apsaugos teisės. Įsigaliojęs Reglamentas Nr. 883/2004 turės tiesioginio poveikio kasdieniam milijonų ES piliečių gyvenimui. Atsižvelgdama į tai, kas išdėstyta pirmiau, Komisija apskritai pritaria Tarybos bendrajai pozicijai. [1] 1972 m. kovo 21 d. Tarybos reglamentas (EEB) Nr. 574/72, nustatantis Reglamento Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, įgyvendinimo tvarką, OL L 74, 1972 3 27, p. 1. [2] OL L 166, 2004 4 30, klaidų ištaisymas OL L 200, 2004 6 7, p. 1.